24MOC-41

Contigo Navarra-Zurekin Nafarroa talde parlamentarioko foru parlamentari Daniel López Córdoba jaunak, Legebiltzarreko Erregelamenduan ezartzen denaren babesean, honako mozio hau aurkezten du, Osoko Bilkuran eztabaidatzeko.

Zioen azalpena

Gehienbat entzuten duten pertsonez osaturik dagoen gizartean bizi dira gorrak edo entzuteko desgaitasuna duten pertsonak. Hori dela-eta, horien komunikazio-egintza batik bat ikusizkoa, keinuen bidezkoa eta espaziala da, zeinu-hizkuntza deitu ohi dena. Hizkuntza propioa dute, beste edozein hizkuntzak betetzen dituen ezaugarriak eta eginkizunak dituen gramatika batez bereizia.

Espainian, XVI. mendekoa da zeinu-hizkuntza, monje beneditarrak orduan hasi baitziren zeinu-hizkuntza erabiltzen ume gorrei komunikatzen irakasteko.

400 urte baino gehiago eta gero, 2007an, urriaren 23ko 27/2007 Legearen bidez aitortu eta arautu zen zeinu-hizkuntza, Espainian gorren, entzuteko desgaitasuna duten pertsonen eta gor-itsuen hizkuntza gisa.

Pertsona horiek, halere, oraindik pairatzen dituzte irisgarritasun-oztopoak. Administrazio publikotik bermatu egin behar diegu zerbitzu publikoak haientzat irisgarri izateko eskubidea. Hortaz, honako hau proposatzen dugu:

- Nafarroako Parlamentuak Nafarroako Gobernua premiatzen du zeinu-hizkuntzak merezimenduetan puntuak eman ditzan kontratazio publikoan eta hala jaso dadin merezimenduei buruzko dekretu berrian.

Iruñean, 2024ko martxoaren 15ean

Foru parlamentaria: Daniel López Córdoba